Topologìa

Conforma a la definission pì dovrà, la topologìa a l'é cola branca dla matemàtica ch'a studia le proprietà djë spassi ch'a resto invarià a travers dle trasformassion bi-unìvoche e bicontinue, visadì j'omeomorfism.
Da na mira pi antuitiva, as trata dlë studi dle propietà ëd n'oget che resto j'istesse cand l'oget a l'é deformà.

Dai temp ëd Leibniz findi a l'ancamin dël sécol ch'a fa XX a l'era ciamà Analysis situs o Teoria situs (nòm dovrà da Riemann).
Ël nòm topologìa a l'é stàit dovrà për la prima vira dël 1847 da J.B. Listing, ant ël tìtol dël lìber Vorstudien zur Topologie.

La topologìa a l'ha d'aplicassion an dij domini tant diferent che la conomìa, ij sistema dinàmich, la fìsica dle materie condensà, la robòtica, la chìmica, la cosmologìa, la siensa dij materiaj, la modelisassion dle popolassion e d'àutri camp ëd la siensa e dl'angegnerìa.

Categorìa:Topologìa